laion/Wikipedia-Exotic huggingface dataset:
מועצה אזורית אל קסום

מועצה אזורית אל-קסום (בערבית: المجلس الاقليمي القيصوم) היא מועצה אזורית בישראל, השייכת למחוז הדרום. המועצה הוקמה ב-6 בנובמבר 2012 על ידי משרד הפנים בישראל, יחד עם המועצה האזורית נווה מדבר, במקום מועצה אזורית אבו בסמה. ההחלטה על הקמת שתי מועצות אזוריות נפרדות נבעה מגודל האוכלוסייה בתחום המועצה שפורקה. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים במועצה אזורית אל קסום 19,495 תושבים (מקום 120 בדירוג רשויות מקומיות בישראל). האוכלוסייה גדלה בקצב גידול שנתי של ‎4.9%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 57.9%. השכר החודשי הממוצע של שכיר במשך שנת 2021 היה 7,304 ש"ח (ממוצע ארצי: 11,330 ש"ח). עם זאת, על פי הערכת מנכ"לית המועצה מינואר 2023, חיים בשטחה, בפועל, כ-45,000 בני אדם. חלקם מתגוררים ביישובים שאינם מוכרים רשמית, וחלקם ביישובים המוכרים הבאים: אום בטין א-סייד דריג'את כוחלה מולדה מכחול תראבין א-צאנע בשנת 2014 התגלה כי המועצה כלל לא גובה ארנונה כפי שמחייב החוק, ומנהלת את פעילותה הכלכלית על חשבון תקציבי מדינה. לאורך שנים התנהלו עתירות בנושא, ובאוגוסט 2022 התפרסם כי המועצה לא גבתה ארנונה כפי שסוכם, והיא אף הפסיקה להעביר נתוני גביה כפי שמחייב אותה חוק שקיפות המידע. בעקבות כך, משרד הפנים החל לקנוס את המועצה. ד"ר איציק תומר (2012–2016) - ראש המועצה הראשון, במינוי שר הפנים אילן גמליאל (2016–2017) - ממונה מטעם משרד הפנים ג'בר אבו כף מאום בטין (2017–2018) - ראש המועצה הנבחר הראשון סלאמה אל אטרש ממולדה (מ-2018) - ראש המועצה הנבחר השני מדיה וקבצים בנושא מועצה אזורית אל קסום בוויקישיתוף אתר האינטרנט הרשמי של מועצה אזורית אל קסום פרופיל מועצה אזורית אל קסום נכון לשנת 2020 באתר הלמ"ס טלי חרותי-סובר, שכונת וילות לא מחוברת לתשתית, גן שעשועים שעלה מיליון שקל באמצע שום מקום. מה קורה במועצה הכי ענייה בישראל?, באתר TheMarker‏, 6 בינואר 2023 לטבלת הדירוג המלא. תוצאות הבחירות המקומיות 2024 — סיבוב שני, באתר TheMarker‏, 10 במרץ 2024 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 תקנה 7176 - ההחלטה של משרד הפנים להקים את המועצה האזורית החדשה אל קסום פרופיל מועצה אזורית אל קסום באתר הלמ"ס התיישבות הבדואים בנגב באתר משרד השיכון במקום לגבות ארנונה מהתושבים: מועצת אל קסום בנגב מעדיפה לחיות על חשבון משלם המיסים הישראלי, סרטון בערוץ "תנועת רגבים", באתר יוטיוב (אורך: 03:22), 21 באוגוסט, 2022 גדי גולן, מועצות בדואיות יחלו לגבות ארנונה?, באתר ישראל היום, 20 במרץ 2018
מועצה אזורית נווה מדבר

מועצה אזורית נווה מדבר (בערבית: واحة الصحراء) הוקמה ב-6 בנובמבר 2012 על יד משרד הפנים בישראל ביחד עם המועצה אזורית אל קסום במקום מועצה אזורית אבו בסמה. ההחלטה על יצירת שתי מועצות אזוריות נפרדות נבעה מגידול האוכלוסייה בתחום המועצה שפורקה. המועצה האזורית מספקת שירותים לכ-40,000 תושבים ביישובים בדואיים מוכרים ולא מוכרים מדרום לכביש 25 שאינם מוגדרים מועצה מקומית. בשנת 2019 הגיעה המועצה האזורית למקום האחרון במדד הסוציו-אקונומי של הלשכה המרכזית לסטטיסטיקה. משרדי המועצה המקומית נמצאים בתחומי העיר באר שבע, במבנה מגדל שבע, עד להעברתם לאבו תלול במאי 2022. רחמים יונה (2012–2016, ראש ועדה קרואה) אברהים אלהואשלה (2016–2024, ראש המועצה הנבחר הראשון) סלאמה עדיסאן (2024–מכהן) מדיה וקבצים בנושא מועצה אזורית נווה מדבר בוויקישיתוף אתר האינטרנט הרשמי של מועצה אזורית נווה מדבר פרופיל מועצה אזורית נווה מדבר נכון לשנת 2020 באתר הלמ"ס לטבלת הדירוג המלא. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 תקנה 7176 - ההחלטה של משרד הפנים להקים את המועצה האזורית החדשה נווה מדבר(הקישור אינו פעיל) ירון דרוקמן, ירושלים שוב צנחה, כוכב יאיר עלתה לצמרת: הדירוג החברתי-כלכלי של ישראל, באתר ynet, 24 בנובמבר 2022 مقر المجلس الإقليمي واحة الصحراء... صرح نفتخر به - משכן המועצה האזורית נווה מדבר.. מבנה לראווה באבו תלול, באתר מועצה אזורית נווה מדבר (בערבית)
שלגי קילימנג'רו

האם התכוונתם ל... שלגי הקילימנג'רו (סיפור) – סיפור קצר מאת ארנסט המינגוויי שפורסם לראשונה בשנת 1938 שלגי קילימנג'רו (ספר) – אוסף של סיפורים קצרים מאת ארנסט המינגוויי שיצא לאור בשנת 1961 שלגי הקילימנג'רו (סרט, 1952) – סרט אמריקאי על פי סיפורו של המינגוויי שלגי הקילימנג'רו (פזמון) – להיט צרפתי בביצועו של פסקל דנל שלגי הקילימנג'רו (סרט, 2011) – סרט צרפתי משנת 2012 בבימוי של רובר גדיגיאן
זבולון כלפה

זבולון כלפה (נולד ב-26 בספטמבר 1962) הוא חבר הכנסת לשעבר מטעם מפלגת האיחוד הלאומי בסיעת הבית היהודי, איש חינוך ופעיל פוליטי דתי לאומי. זבולון כלפה נולד בבאר שבע וגדל במושב שרשרת. בנו של שמעון כלפה, מי שהיה לימים ראש מועצה אזורית עזתה. למד בישיבה התיכונית בכפר מימון ובישיבת הסדר בימית ובישיבת הכותל. במהלך לימודיו פונה חבל ימית, כחלק מהסכם השלום עם מצרים, וכלפה נטל חלק במאבק בפינוי. לאחר מכן היה שותף להקמת הישיבה מחדש בנווה דקלים, בשם ישיבת נווה דקלים. לאחר שסיים את לימודיו בבית מדרש מר"ץ ושירותו בצה"ל, ניהל פנימייה בכפר מימון ומדרשה באיתמר. בהמשך עבר להתגורר בעצמונה, ושימש כמזכיר היישובים עצמונה ונצרים, וכחבר במועצה אזורית חוף עזה. כמו כן עסק, בהתנדבות, בבניית בית הכנסת בעצמונה ולאחר מכן ניהל פרויקטי בנייה שונים בגוש קטיף. לקראת ביצוע תוכנית ההתנתקות הוביל מספר פעולות מחאה נגדה. בין היתר, ריכז את אזור הדרום במשאל מתפקדי הליכוד וארגן שרשרת אנושית בין גוש קטיף לירושלים. לאחר יישום התוכנית היה ממקימי עיר האמונה בנתיבות ופעל למען שיקום המפונים וההתיישבות המחודשת במזרח חבל לכיש. כלפה היה בין יוזמי רכישת קיבוץ שומריה עבור המפונים. לאחר הסכם הרכישה בשנת 2006 עבר להתגורר בקיבוץ, והיה למזכיר הקיבוץ. כמו כן מכהן כלפה כחבר במועצה אזורית בני שמעון, מנהל קהילה בקיבוץ דביר של תנועת הקיבוץ הארצי וכחבר מזכירות אמנה. לקראת הבחירות לכנסת ה-19 הוצב כלפה במקום השלישי ברשימת מפלגת תקומה. לאחר האיחוד עם הבית היהודי הוצב במקום השביעי ברשימה המשותפת. בינואר 2013 נבחר כלפה מטעם סיעת הבית היהודי לכנסת ה-19. בבחירות לכנסת העשרים, במסגרת ההסכם עם מפלגת תקומה, הוצב כלפה במקום ה-18 ברשימה המשותפת עם הבית היהודי, אחרי שהגיע למקום ה-4 בבחירות המקדימות של תקומה. ב-26 בינואר 2015, עם הודעתו של נפתלי בנט על צירוף כדורגלן העבר אלי אוחנה למפלגתו, הודיע כלפה על פרישתו מרשימת הבית היהודי, וקרא ליו"ר תקומה אורי אריאל להחליט על ריצתה של המפלגה ברשימה עצמאית. במקומו הוצב מנכ"ל תקומה לשעבר, נחי אייל, וכלפה לא חזר לרשימה גם לאחר שאוחנה הודיע על פרישתו מהרשימה לכנסת. לדברי כלפה, זה היה לבקשתו ולאחר שסירב להתנצל כלפי בנט חרף לחצים שהפעילו עליו אנשי תקומה. לפי הודעת המפלגה, חוות דעת של היועץ המשפטי של תקומה קבעה שהוא אינו יכול לחזור בו מההתפטרות. לאחר הפרישה מתקומה, תמך במפלגת יחד של אלי ישי. כלפה נשוי לאיריס, מורה לאומנות, אב לשישה, גר כיום בשומריה. זבולון כלפה, באתר הכנסת זבולון כלפה, באתר כנסת פתוחה יהושע בריינר‏, סיירת האלמונים של בנט: חקלאי, אמריקאי ותושבי חברון, באתר וואלה, 28 בדצמבר 2012 "עניין אישי" עם זבולון כלפה, באתר ערוץ 7, 10 בינואר 2013 חזקי עזרא, כלפה פורש מרשימת הבית היהודי, באתר ערוץ 7, 27 בינואר 2015 חנן גרינווד, ‏זבולון כלפה: בנט דרש ממני להתנצל וסירבתי, באתר כיפה, ט שבט תשע"ה, 29/01/2015 "כלפא יסייע בעבודה למען אלי ישי", באתר כיכר השבת
דניאלה מונה

דניאלה מונה זוביק (באנגלית: Daniella Monet Zuvic; נולדה ב-1 במרץ 1989) היא שחקנית, רקדנית וזמרת אמריקאית. היא ידועה בעיקר בשל תפקידה כטרינה וגה בסדרת הטלוויזיה "ויקטוריוס" בניקלודיאון. מונה נולדה בסנטה מוניקה, קליפורניה שבארצות הברית. בילדותה השתתפה בפרסומות בטלוויזיה. בשנת 2001, בגיל 12, החלה לשיר לרקוד ולשחק במחזות והצגות בתיאטרון בלוס אנג'לס, היות שאמה הייתה מנהלת התיאטרון. 3 שנים לאחר מכן שיחקה בתפקיד אורח בסדרה "8 כללים פשוטים" בערוץ ניקלודיאון. בין השנים 2010–2013 כיכבה מונה בסדרה הקומית של ניקלודיאון "ויקטוריוס" בתפקיד טרינה וגה, אחותה הגדולה של טורי וגה (ויקטוריה ג'סטיס) וסטודנטית בבית הספר לאומנויות הוליווד, אך אין לה כישרון באמת והיא מתוארת כ"מוזרה" ו"מעצבנת". היא גם החליפה את ג'נט מקארדי בתפקיד הדמות ברת'ה בסרטי ניקלודיאון "Fred 2: Night of the Living Fred" ו-"פרד 3:מחנה פרד". בשנת 2011 גילמה את טוטי בסדרת הסרטים המקוריים של ניקלודיאון "קסם של הורים - הסרט: טימי טרנר, תתבגר!" (2011), "קסם של הורים - הסרט: חג המולד" (2012) ו"קסם של חופשה" (2014), אשר מבוססים על סדרת הטלוויזיה "קסם של הורים". בשנת 2012 שיחקה בסדרה "סופר נינג'ה" את קלריסה בתפקיד אורח. בשנת 2016 גילמה את סאם משך 10 פרקים בקומדיית מצבים "בייבי דאדי" ברשת ABC Family. בדצמבר 2017 התארסה מונה לאנדרו גרדנר לאחר שש שנות זוגיות. ב-29 בספטמבר 2019 פרסמה מונה על לידת בנם הבכור, ג'יו ג'יימס. בפברואר 2021 נולדה להם בתם. מדיה וקבצים בנושא דניאלה מונה בוויקישיתוף אתר האינטרנט הרשמי של דניאלה מונה דניאלה מונה, ברשת החברתית פייסבוק דניאלה מונה, ברשת החברתית אקס (טוויטר) דניאלה מונה, ברשת החברתית אינסטגרם דניאלה מונה, ברשת החברתית טיקטוק דניאלה מונה, סרטונים בערוץ היוטיוב דניאלה מונה, במסד הנתונים הקולנועיים IMDb (באנגלית) דניאלה מונה, באתר AllMovie (באנגלית) דניאלה מונה, באתר Rotten Tomatoes (באנגלית) דניאלה מונה, במסד הנתונים הקולנועיים KinoPoisk (ברוסית) דניאלה מונה, באתר AllMusic (באנגלית) דניאלה מונה, באתר MusicBrainz (באנגלית) דניאלה מונה, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
H to He, Who Am the Only One

H to He, Who Am the Only One הוא האלבום השלישי של להקת הרוק המתקדם הבריטית, ואן דר גראף ג'נרייטור. האלבום יצא בשנת 1970. במהלך הקלטת האלבום, עזב הבסיסט ניק פוטר את הלהקה. לאחר מכן, הועלתה הצעה שקלידן הלהקה יו בנטון, ינגן בגיטרת בס בשני שירים באלבום שלא הסתיימו ולהמשך ההקלטות, ניגן בנטון חלק מתפקידי הבס על הקלידים וחלק בעצמו על גיטרה בס. באלבום זה, גם מתארח הגיטריסט רוברט פריפ מלהקת קינג קרימזון בשיר "The Emperor In His War Room". האלבום כולל כמה התייחסויות לפיזיקה מודרנית: "H to He" מתייחס ל"מיזוג של גרעיני מימן להיווצרות גרעין הליום". התייחסות אחרת היא בשיר האחרון Pioneers Over c (ה-c משמעותו מהירות האור). ב-2005, יצא האלבום מחדש על רימסטר, ובו שתי רצועות בונוס. הראשונה שבהם היא יצירה בשם "Squid" אשר בוצעה בהופעות. אך גרסה זו, היא גרסת אולפן שהייתה אמורה להיכנס לאלבום Pawn Hearts. הרצועה השנייה, היא גרסה מוקדמת לשיר "The Emperor In His War Room". עטיפת האלבום עוצבה על ידי רוג'ר דין אשר נודע בעבודתו עם להקת יס. כל השירים נכתבו והולחנו על ידי פיטר האמיל (למעט היכן שמצוין אחרת).  "The Emperor", "The Room" "The Dance in Sand and Sea", "The Dance in the Frost" פיטר האמיל - שירה, גיטרה אקוסטית ופסנתר בשיר "House With No Door" יו בנטון - אורגן האמונד, אורגן פריסה ואורגנים אלקטרוניים, פסנתר, מתנד, שירה, גיטרת בס בשירים "House With No Door" ו-"Pioneers Over c." גאי אוונס - תופים, טימפאני, כלי הקשה דייוויד ג'קסון - סקסופון, חליל צד, שירה ניק פוטר - גיטרת בס בשירים "Killer", "The Emperor In His War Room", "Lost", ו-"The Emperor in His War Room" (גרסה ראשונית) רוברט פריפ - גיטרה חשמלית בשיר "The Emperor in His War Room" מידע על האלבום H to He, Who Am the Only One באתר MusicBrainz מידע על האלבום H to He, Who Am the Only One באתר AllMusic האלבום H to He, Who Am the Only One באתר Discogs
חיון

האם התכוונתם ל... גדליה חיון – מקובל ושד"ר, מייסד ישיבת המקובלים בית אל יוסף חיון – מנהיג קהילת ליסבון גדול פרשני המקרא בפורטוגל. נחמיה חייא חיון – חכם ומקובל שבתאי עומרי חיון – בלוגר עופר חיון – שחקן ישראלי קובי חיון – אל"ם וטייס קרב בצבא ההגנה לישראל, ואיש עסקים רזיאל חיון – כדורסלן ישראלי שאול חיון – שחקן, זמר ובדרן חרדי שמואל חיון – רב יווני מהמאה ה-16 אחר: נחל חיון ראו גם: אוחיון
חזרת הפלואורסצנציה לאחר הלבנתה

חזרת הפלואורסצנציה לאחר הלבנתה (באנגלית: Fluorescence Recovery After Photobleaching או FRAP) היא שיטה מיקרוסקופית אופטית למדידה של דינמיקה בתאים חיים. השיטה מבוססת על שילוב של מספר שיטות הכוללות מיקרוסקופיה פלואורסצנטית, שימוש בקרן לייזר לביצוע הלבנה של הפלואורסצנציה וכן שימוש בשיטות סימון של חלבונים (או מבנים ביולוגיים אחרים) בעזרת חלבונים פלואורסצנטיים כמו GFP. חלבון הנמצא בתא החי נע בדרך כלל בתנועה אקראית, או בדיפוזיה, ובנוסף הוא יכול להתקשר ולהתנתק לחלבונים או מבנים אחרים. הדיפוזיה מתאפיינת על ידי מקדם הדיפוזיה D, שאכן ניתן למדוד אותו בעזרת FRAP. בנוסף, אם החלבון יכול להתקשר לחלבונים אחרים או למבנים אחרים, ניתן ללמוד בעזרת שיטת FRAP על קצב הקישור של החלבון ועל קצב ההתנתקות שלו. עקרון הפעולה של שיטת FRAP תקף עבור חלבונים, אך ניתן להשתמש בשיטה זו גם לחקר הדינמיקה של מולקולות ומבנים אחרים. על מנת לבצע את פעולתם בתאים חיים, החלבונים צריכים ליישם שתי יכולות: להגיע לאתר שבו הם צריכים לפעול; להתקשר לאתר ובדרך כלל גם להתנתק ממנו. ההגעה של חלבונים לאתר שבו הם פועלים נעשית בדרך כלל בתנועה אקראית, או דיפוזיה, כפי שנקרא התחום העוסק בתנועה האקראית של חלקיקים. תנועה זו איטית יחסית וחסרת כוון מוגדר היטב, אך היא עדיין יעילה מאוד כאשר התחום שבו נע החלקיק קטן יחסית. כאשר חלקיק או גוף כלשהו נע בתנועה קבועה, ניתן לאפיין את התנועה על ידי מהירות החלקיק; באופן דומה, כאשר חלקיק נע בתנועה אקראית, ניתן לאפיין את תנועתו על ידי מקדם הדיפוזיה, שבדרך כלל מסומן בעזרת האות D. מקדם הדיפוזיה הוא אחד מהמשתנים שאותם ניתן למדוד בעזרת שיטת FRAP. כשהחלבונים נמצאים בסביבת האתר שאליו הם נקשרים, כמו למשל חלבונים הנקשרים לממברנה של התא, אזי קיים קצב התחברות שקובע כמה זמן יעבור בממוצע עד שחלבון בודד יקשר לאתר. קצב זה מאופיין על ידי קבוע הקישור. בנוסף, כאשר החלבון קשור כבר לאתר, יהיה לו גם קצב התנתקות כלשהו, שאופייני לסוג הקשר ולחוזק שלו. קצב הניתוק מאופיין על ידי קבוע ההתנתקות. שיטת FRAP מאפשרת גם למדוד את קבוע ההתחברות וההתנתקות של חלבון. מדיה וקבצים בנושא חזרת הפלואורסצנציה לאחר הלבנתה בוויקישיתוף
Godbluff

Godbluff הוא האלבום החמישי של להקת ואן דר גראף ג'נרייטור. זהו האלבום הראשון של הלהקה לאחר שהופיעו ב-1975, וכן הראשון שהופק על ידי הלהקה עצמה. האלבום בעל צליל הדוק ושונה יותר מאשר ההקלטות של הלהקה עם ג'ון אנתוני. באלבום זה, גם הסולן פיטר האמיל משתמש בקלידי Hohner Clavinet D6. ההוצאה לאור הראשונה יצאה בארצות הברית על ידי מרקיורי רקורדס. הגרסה המחודשת של האלבום משנת 2005, כוללת שתי הקלטות של הופעה של הלהקה ובהם הלהקה מבצעת את השירים של המיל מאלבומו The Silent Corner and the Empty Stage שיצא בשנת 1974. ההקלטות הוקלטו בהופעה באיטליה. עטיפת האלבום כוללת את שם האלבום ולוגו חדש של הלהקה שעוצב על ידי ג'ון פש. לאחר מכן, להקת The Fall עשתה פרודיה לעטיפה Fall Heads Roll. אלבום זה כולל ארבעה שירים ארוכים ומורכבים. כל השירים נכתבו על ידי פיטר האמיל למעט איפה שמצוין. "The Undercover Man" – 7:25 "Scorched Earth" (האמיל, דייוויד ג'קסון) – 9:48 "Arrow" – 9:45 "The Sleepwalkers" – 10:31 פיטר האמיל - שירה, פסנתר, קלבינט, גיטרה חשמלית יו בנטון - עוגב, גיטרת בס, דוושות בס גאי אוונס - תופים, כלי הקשה דייוויד ג'קסון - סקסופון, חליל צד מידע על האלבום Godbluff באתר MusicBrainz מידע על האלבום Godbluff באתר AllMusic האלבום Godbluff באתר Discogs האלבום Godbluff באתר ספוטיפיי
יוסף דרנגר

יוסף (בים) דרנגר (28 במרץ 1905 – 4 במרץ 1974) היה צלם ישראלי. היה בין מייסדי ארגון הצלמים והמסריטים. עסק בצילומי עיתונות, תיעוד וצילומים אומנותיים. דרנגר נולד בקרקוב, בשם יוליוס דרנגר, בן יהודית (יוזפינה לבית פינגר) ואליהו (אליאס), בן בכור מבין ארבעה אחים. בילדותו עבר משפחתו לאוסטרבה צ'כיה. כבר בהיותו נער גילה עניין בתחום הצילום ולימד צילום מקצועי במסגרת תנועת הנוער היהודי בלאו-וייס. בבגרותו למד טכנאות שיניים בצ'כיה ועסק במקצועו זה במשך כ-40 שנה - גם לאחר שעלה לישראל. בשנת 1940 עלה לארץ ישראל באנית המעפילים "הילדה" עם רעייתו מרים ובני הזוג קבעו את ביתם בקיבוץ שריד שבעמק יזרעאל. דרנגר תיעד בצילומיו את תקופת קום המדינה, את הווי החיים בקיבוץ שריד ובעמק יזרעאל. תצלומיו פורסמו בעיתונות הארצית, בספרים בישראל ומחוצה לה, בתערוכות, באלבומי צילומיו ובכרכיו של שנתון ישראל לאמנות הצילום. הוא הוזמן לעיתים קרובות לצלם עבור הקק"ל, והסוכנות היהודית. דרנגר נפטר בשנת 1974, והובא למנוחות בבית הקברות בקיבוצו שריד . דרנגר ערך תערוכות יחיד ונטל חלק בתערוכות קבוצתיות רבות, שבהן זכה לפרסים ולשבחים. הוא השאיר אחריו ארכיון חשוב וגדול. נוסף לכך, היה בין מייסדי ארגון הצלמים והמסריטים. בשנת 2008 תערוכת יחיד בבית ליברמן, נהריה, לרגל חגיגות 60 למדינה, תרומת מוזיאון ארץ ישראל. בשנת 2007 יצא לאור ספר תצלומים של דרנגר על ידי קיבוץ שריד ובהפקת מעבדת 'ביתמונה'. הספר מלווה בציורים של גיורא כהנא חבר קיבוץ שריד. יוסף דרנגר באתר קיבוץ שריד דרנגר יוסף ('בים') (צילום), באתר תנועת העבודה יוסף דרנגר, 409 תמונות, באתר ביתמונה דן אמיתי כתב ספר בשם ״הוראת ציור בבתי הספר, שיצא לאור בשנת 1954. הצילומים בספר זה של יוסף דרנגר (שריד). החמישית של הקיבוץ הארצי, דבר, 13 בספטמבר 1963 ז. דורית, חובבי צילום בתערוכתם, על המשמר, 25 בינואר 1967 תמונת שצילם יוסף (בים) דרנגר מתוך כ-100 תמונות מאוסף של מוזיאון ההעפלה וחיל הים יוסף דרנגר, דף שער בספרייה הלאומית יש לשער שהיה קשר משפחתי לשמשון דרנגר קיבוץ שריד, ימים ראשונים, באתר ynet, 29 ביולי 2005 בית ליברמן חוגג 60 למדינה, בית ליברמן - מוזיאון לתולדות העיר נהריה
הארגון הבין-לאומי לתרבות טורקית

הארגון הבין-לאומי לתרבות טורקית (בטורקית: TÜRKSOY - Uluslararası Türk Kültürü Teşkilatı) הוא ארגון בינלאומי המאגד מדינות המאוכלסות בעמים טורקיים ומבוסס על התרבות המשותפת לדוברי השפות הטורקיות. בעבר נקרא הארגון מנהלת התרבות והאמנויות הטורקית (Türk Kültür ve Sanatları Ortak Yönetimi) ומכאן ראשי התיבות TÜRKSOY, אשר נשמרו בשם הארגון. מטה הארגון נמצא באנקרה שבטורקיה והמזכיר הכללי הוא דוּיזן קזיינוב, לשעבר שר התרבות של קזחסטן. שורשי הארגון במפגשים משותפים, בבאקו ובאיסטנבול ב-1992, אשר ניהלו שרי התרבות של המדינות אזרבייג'ן, קזחסטן, קירגיזסטן, אוזבקיסטן, טורקיה וטורקמניסטן ובהתחייבויות ההדדיות לשיתוף-פעולה תרבותי שהוחלפו ביניהם. ב-12 ביולי 1993 נחתם באלמטי הסכם הקמת ארגון TÜRKSOY. ב-1996 הוחל בשיתוף פעולה רשמי עם ארגון אונסקו הכולל ייעוץ וייצוג הדדי. כמו כן, הארגון עובד בתיאום עם המועצה הטורקית אשר הוקמה ב-3 באוקטובר 2009. בארגון 10 חברים – 6 מדינות חברות ו-4 משקיפות (2 מאזורים פדרליים ואזורי אוטונומיה של רוסיה, אחת מאזור אוטונומי של מולדובה ואחת מצפון קפריסין): מדיה וקבצים בנושא הארגון הבין-לאומי לתרבות טורקית בוויקישיתוף אתר האינטרנט הרשמי של הארגון הבין-לאומי לתרבות טורקית (בטורקית, באנגלית וברוסית)
דף אינטרנט דינמי

דף אינטרנט דינמי (באנגלית: dynamic web page) הוא דף אינטרנט שהתוכן שלו משתנה בהתאם לפרמטרים המסופקים על ידי המשתמש או על ידי תוכנת מחשב. תסריטים (סקריפטים) בצד הלקוח משנים את התנהגות הממשק בדף אינטרנט ספציפי בתגובה לפעולות עכבר או מקלדת, או באירועים מתוזמנים. במקרה כזה ההתנהגות הדינמית מתרחשת בשכבת התצוגה. התוכן של צד הלקוח מעובד ומורץ על גבי המחשב המקומי של המשתמש. דפי אינטרנט כאלה משתמשים בטכנולוגיות פרזנטציה המאפשרות ליצור את מה שנקרא בשם הכולל "יישום אינטרנט עשיר" (rich internet application). בדרך כלל, שפות תסריט לצד הלקוח כדוגמת JavaScript ו-ActionScript המשמשות עבור הטכנולוגיות DHTML ו-Flash בהתאמה, משמשות כדי "לתזמר" סוגים שונים של מדיה (קול, אנימציה, טקסטים מתחלפים, וכדומה) בשכבת התצוגה. סקריפטים כאלה מאפשרים גם שימוש ב-remote scripting – טכניקה אשר באמצעותה דפי DHTML מבקשים נתונים נוספים מהשרת, באמצעות שימוש בתגיות iframe, באובייקטי XMLHttpRequest או באמצעות web services. תוכנה אשר רצה על גבי שרת HTTP יכולה לשמש כדי לשנות את התוכן של דפי אינטרנט, או כדי להשפיע על הסדר או הטעינה מחדש של דפים. תגובות השרת יכולות להקבע בהתאם לפרמטרים הבאים: נתונים המגיעים לשרת מטופס HTML (בקשת HTTP POST) פרמטרים בכתובת ה-URL (בקשת HTTP GET) סוג הדפדפן של המשתמש זמן מצב השרת או בסיס הנתונים דפי אינטרנט כאלה בדרך כלל נוצרים בעזרת שפות תכנות לצד שרת כגון WebDNA ,Ruby ,PHP ,Perl ,ColdFusion ,ASP ואחרות. לעיתים קרובות שפות צד שרת אלה משתמשות ב-Common Gateway Interface כדי ליצור דפי אינטרנט דינמיים. שני מקרים בולטים היוצאים מכלל זה הן ASP.NET ו-JSP, אשר משתמשות בעקרונות של CGI ב-API שלהן, אבל בעצם מעבירות את כל בקשות הרשת למכונה וירטואלית משותפת. כאשר צפויים שינויים מעטים בדף האינטרנט וצפויה תעבורת רשת משמעותית שעלולה לגרום לזמני טעינה איטיים בשרת, לעיתים קרובות דפי אינטרנט דינמיים נשמרים בזיכרון מטמון (cache), על מנת שלא יהיה צורך ליצור את הדפים מחדש עבור כל בקשה. דוגמה פשוטה לדפי אינטרנט דינמיים הם כלל הדפים באתר ויקיפדיה, הכתובים בשפת PHP. כאשר גולש נכנס לדף כלשהו, מוצג לפניו דף אחיד המשמש לכל כניסה שהיא, כאשר תוכן הדף מותאם לבקשת הגולש הנשלחת באמצעות הפרמטרים שבכתובת ה-URL. Ajax היא טכניקת פיתוח ווב המשמשת להחלפת תוכן בצורה דינמית, אשר שולחת בקשה אל השרת לצורך קבלת נתונים. השרת מחזיר את הנתונים המבוקשים, אשר לאחר מכן מעוצבים על ידי סקריפט בצד הלקוח. טכניקה זו מקטינה את העומס על השרת מכיוון שהלקוח לא מבקש יצירה מחדש של דף אינטרנט שלם; רק התוכן שישתנה מועבר ברשת. גוגל מפות היא דוגמה ליישום רשת המשתמש בטכניקות Ajax. תוכנת לקוח ווב (כדוגמת דפדפן) יכולה לגשת לנתונים ממגוון שרתים שונים, כדוגמת NNTP ,FTP ,Gopher או HTTP. שרתי HTTP תוכננו במיוחד עבור ה-web, והם משתמשים בפרוטוקול (מערכת מסרים) אשר תומך בשליחת מסמכים מהשרת לדפדפן, וגם שליחת נתונים מורכבים מהלקוח חזרה לשרת. ישנן כמה שיטות HTTP בשביל לעשות זאת (HTTP methods - מושג המתאר את האופן בו נתונים נשלחים בין הלקוח לשרת). יישום רשת יישום אינטרנט עשיר AJAX (תכנות) ארכיטקטורה רב-שכבתית צד שרת צד לקוח קצה קדמי וקצה אחורי Session
Still Life

Still Life הוא אלבום האולפן השישי של להקת ואן דר גראף ג'נרייטור הבריטית משנת 1976, והשני שבו הלהקה הפיקה בכוחות עצמה. באלבום חמישה שירים, וב-2005, נוסף לאלבום רצועה נוספת בגרסה המחודשת לאלבום. הרצועה הייתה ביצוע חי של יצירה בשם "Gog". זהו האלבום הראשון של הלהקה שבו השתמשה במלוטרון. כל השירים נכתבו על ידי פיטר האמיל למעט איפה שמצוין. "Pilgrims" (האמיל, דייוויד ג'קסון) – 7:12 "Still Life" – 7:24 "La Rossa" – 9:52 "My Room (Waiting for Wonderland)" – 8:02 "Childlike Faith in Childhood's End" – 12:24 פיטר האמיל - שירה, גיטרה, פסנתר דייוויד ג'קסון - סקסופון, חליל צד יו בנטון - קלידים, גיטרת בס, מלוטרון, פסנתר גאי אוונס - תופים, כלי הקשה פאט מורן - טכנאי קול מידע על האלבום Still Life באתר MusicBrainz מידע על האלבום Still Life באתר AllMusic האלבום Still Life באתר Discogs האלבום Still Life באתר ספוטיפיי
דלטון (פירושונים)

האם התכוונתם ל... אישים: ברט דלטון – שחקן אמריקאי ג'ון דלטון – כימאי ופיזיקאי יליד אנגליה ג'ון ניל דלטון – איש כמורה של הכנסייה האנגליקנית וסופר טימותי דלטון – שחקן קולנוע ותיאטרון אנגלי יו דלטון – פוליטיקאי בריטי אחר: דלטון – יחידת מסה אטומית דלטון הייווי – דרך כורכר סלולה לאורך צינור הנפט באלסקה דלטוניזם – בעיה בראיית צבעים מודל דלטון – חוק תרמודינמי דלטון (ג'ורג'יה) – עיר במדינת ג'ורג'יה בארצות הברית דלתון (פירושונים)
פסח איילון

פסח איילון (אברמוביץ) (26 בינואר 1912 - 18 ביולי 1989 ט"ז בתמוז תשמ"ט)) היה מ"אנשי בראשית" – חלוצי התעשייה הצבאית בארץ ישראל לפני הקמת המדינה ומעמודי התווך שלה בשנותיה הראשונות ובהמשך. איילון התחיל את עבודתו בתע"ש במחתרת ב-1936 וקיבל מס' עובד 7. ממכון "א", מקום עבודתו הראשון, עבר להקים ולנהל את המפעל הראשון ליצור כדורים "מכון איילון". בהמשך הדרך ניהל במשך שנים ארוכות את המפעל ליצור תחמושת זעירה "כ" תל אביב. אחרי מלחמת ששת הימים ניצח על ההקמה של ספינת הדגל של המפעלים ליצור תחמושת קלה, "מפעל יצחק" והיה למנהלו הראשון. פסח איילון נולד בנדר שברומניה כבן חמישי להוריו ציפורה ושמואל אברמוביץ. משפחתו עלתה לארץ בעת העלייה השלישית, וכך אולצו להמתין חודשים רבים באיסטנבול עד תום הליכי קבלת הרישיון לעלייה לארץ ישראל. בשנת 1944 בעת היותו סגן מנהל מכון א' בתע"ש, חויבו קברניטי היישוב להיערך מבחינה ביטחונית עקב השמועות אודות מעשי הגרמנים באירופה והתקדמותם לעבר לוב ומצרים ועקב הדיבורים על הקמה קרובה של מדינה יהודית בארץ-ישראל שהיה בהערכה שהקמת המדינה לא תעבור ללא עימות חריף עם הערבים. ההיערכות נעשתה על ידי תכנון יצור נשק עצמי של אמצעי לחימה שיהיו מוכנים ליום פקודה, על אף שכבר יצרו בתע"ש תת-מקלע, אך לצורך השימוש בו היה צורך ברבבות כדורים שרובם נרכשו ממקורות חוץ שלא תמיד היו זמינים בכמויות הדרושות ובמחיר סביר. בשל כך החלו בפעולות אינטנסיביות שתכליתן הקמת מכון עצמאי אשר יועד במטרתו ליצור כדורים בקוטר 9 מ"מ המתאימים לתת המקלע (הידוע בכינוי תמ"ת). לאחר אשרור ההחלטה ומציאת תקציב הולם, נבחר מיקום המכון בגבעת הקיבוצים שליד רחובות. בפגישה שהייתה בין יוסף אבידר לפסח, התבשר האחרון כי הפיקוד העליון של ההגנה החליט למנותו למנהל המכון החדש אשר יקרא מכון איילון. בשנת 1951, לאחר תקופת ביניים קצרה במפעל ליצור קנים, חזר לעיסוקו ביצור כדורים וקיבל את הניהול של מפעל "כ". עבודתו של פסח כמנהל התאפיינה בשליטה מוחלטת בתחומי הניהול והטכנולוגיה של יצור הכדורים. מפעל "כ" נסגר בשנת 1981, לאחר שבמשך 33 השנים בהם פעל יצרו בו למעלה ממיליארד כדורים מכל הסוגים. פסח נשא לאישה את רוחמה (נולדה 1916) בת בלומה ואליהו לבית זיסלמן. לפסח נולדו בן ובת. דואר אלקטרוני מנוגה בן-ארי, מנהלת הדרכה - מוזיאון מכון איילון, מועצה לשימור אתרי מורשת בישראל